gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 6780, del 23-05-2012 (2012/4860)

Informació pública de la modificació puntual número 17 del Pla General d'Ordenació Urbana.
------------------------------------------------------------------------------------------

### Dades del document

Número de DOGV
:   6780

Data del DOGV
:   23-05-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/4860


Data del document
:   15-05-2012

Organisme emissor
:   Ajuntament d'Alaquàs

Tipus de document
:   Anunci

Descriptors 

:   * Alaquàs
    * pla d'urbanisme
    * administració local

Informació pública de la modificació puntual número 17 del Pla General d'Ordenació Urbana. [2012/4860]  
Este Ajuntament d'Alaquàs, en sessió plenària celebrada el passat dia 14 de maig de 2012, va acordar aprovar inicialment la modificació puntual núm. 17 del Pla General d'Ordenació Urbana, consistent en l'eliminació com a equipament públic d'ús administratiu cultural de l'edifici amb emplaçament al carrer Camí Vell de Torrent, on es troben les instal·lacions de la central de serveis - magatzem municipal.  
  
L'expedient de modificació puntual esmentat queda exposat al públic, de conformitat amb l'article 83.2 de la Llei 16/2005 Urbanística Valenciana, i pot ser examinat al Departament d'Urbanisme d'este Ajuntament, així com formular-hi les al·legacions que s'estimen pertinents; tot això en el termini d'un mes, comptat des de l'endemà de la publicació del present edicte en el Diari Oficial de la Comunitat Valenciana.  
  
Com que l'expedient de modificació puntual abans mencionat comporta la desafectació a l'ús públic de l'esmentat immoble passa este a posseir la naturalesa de bé patrimonial. Sense perjuí del que preceptua l'article 8.4.a del Reglament de Béns de les Corporacions Locals, es va acordar incoar expedient de desafectació a l'ús públic, qüestió que s'exposa igualment al públic per a examinar-la i formulació d'al·legacions si així s'estima pertinent; tot això, pel termini d'un mes comptat a partir de la publicació del present edicte.  
  
  
Alaquàs, 15 de maig de 2012.- L'alcaldessa: Elvira García Campos. El secretari general: Alberto Buendía Moya.
Diari Oficial de la Generalitat Valenciana


Sumari del DOGV 6792, del 08-06-2012 (2012/5594)

Notificació per compareixença de la resolució del director general de Producció Agrària i Ramaderia, per la qual s'acorda la caducitat de l'expedient de pagament número 2011PAUA0000158.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   6792

Data del DOGV
:   08-06-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/5594


Organisme emissor
:   Conselleria d'Agricultura, Pesca, Alimentació i Aigua

Tipus de document
:   Anunci

Notificació per compareixença de la resolució del director general de Producció Agrària i Ramaderia, per la qual s'acorda la caducitat de l'expedient de pagament número 2011PAUA0000158. [2012/5594]  
  
  
  
Annex I/Anexo I  
  
  
  
En virtut del que establix l'article 59 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, s'ha intentat la notificació a l'interessat o als seus representants, per dos vegades, sense que esta s'haja pogut realitzar per causes no imputables a esta Administració, es publica el present anunci pel qual se cita els interessats o els representants que s'indiquen en l'annex I per a ser notificats per compareixença de la resolució del director general de Producció Agrària i Ramaderia sobre l'ajuda a races en perill d'extinció.  
  
Els interessats o els seus representants hauran de comparéixer els dies de 24 de maig al 24 de juny de 2012, en horari de 09.00 a 14.00 hores, a la Conselleria d'Agricultura, Pesca, Alimentació i Aigua situada a la plaça Polo de Bernabé, núm. 8, baix.  
Si transcorregut el dit termini no s'haguera comparegut, la notificació s'entendrà produïda a tots els efectes legals des de l'endemà del venciment del termini assenyalat per a comparéixer.  
  
València, 24 de maig de 2012.- La cap del Servici de Pagaments Directes i Sol·licitud Única: Noelia Garrigós Pérez.
Diari Oficial de la Generalitat Valenciana


Sumari del DOGV 6733, del 13-03-2012 (2012/2540)

Correcció d'errades de la licitació número SE/5/12. Servei de fisioteràpia.
---------------------------------------------------------------------------

### Dades del document

Número de DOGV
:   6733

Data del DOGV
:   13-03-2012

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2012/2540


Data del document
:   09-03-2012

Organisme emissor
:   Universitat Jaume I de Castelló

Tipus de document
:   Correcció d'errades

Correcció d'errades

 Descriptors 

:   * contracte de serveis

Correcció d'errades de la licitació número SE/5/12. Servei de fisioteràpia. [2012/2540]  
Advertit un error en l'anunci de licitació publicat en el Diari Oficial de la Comunitat Valenciana número 6731, de data 9 de març de 2012, per a la contractació del servei de fisioteràpia de la Universitat Jaume I de Castelló, expedient SE/5/12, i de conformitat amb el que preveu l'article 105 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, resolc:  
1r. Procedir a la rectificació d'ofici de l'error existent en la versió en valencià de l'anunci de licitació de l'expedient de referència en els termes següents.  
  
On diu:   
«5. Pressupost base de licitació  
Cànon mínim mensual: 1.304,60 euros (IVA exclòs)»;  
  
Ha de dir:   
«5. Pressupost base de licitació  
Cànon mínim anual: 1.304,60 euros (IVA exclòs)».  
  
2n. Publicar aquesta rectificació en el Diari Oficial de la Comunitat Valenciana (DOCV).  
3r. La present correcció modifica el termini de presentació d'ofertes previst per al 26.03.2012.  
Data límit de presentació: 15 dies naturals comptadors des de l'endemà de la publicació d'aquesta correcció en el DOCV.  
  
Castelló de la Plana, 9 de març de 2012.- El rector, i per delegació de firma (Resolució de 15.06.2010), el gerent: Antonio Montañana Riera.
Diari Oficial de la Generalitat Valenciana


Sumari del DOGV 6784, del 29-05-2012 (2012/5088)

Informació pública del projecte de modificació puntual número 62 del Pla General d'Ordenació Urbana.
----------------------------------------------------------------------------------------------------

### Dades del document

Número de DOGV
:   6784

Data del DOGV
:   29-05-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/5088


Data del document
:   14-05-2012

Organisme emissor
:   Ajuntament de Xàbia

Tipus de document
:   Anunci

Descriptors 

:   * Xàbia
    * pla d'urbanisme
    * administració local

Informació pública del projecte de modificació puntual número 62 del Pla General d'Ordenació Urbana. [2012/5088]  
El Ple de la corporació ha adoptat acord el dia 26.04.2012 relatiu al projecte de modificació puntual núm. 62 del PGOU de Xàbia, l'apartat dispositiu del qual és com seguix:  
«Sotmetre a informació pública el projecte de modificació puntual núm. 62 del PGOU de Xàbia, amb estudi d'integració paisatgística, pla de participació pública i estudi acústic, en sòl urbà extensiu Montgó Barranqueres, carrer de Filipines, per a eliminar un tram del carrer (carrer Filipines), de la xarxa viària rodada de l'ordenació detallada (SRV), promogut per Promociones Eurovalls 2005 i Juan Cholbi Sapena, pel termini d'un mes per mitjà d'anunci en el Diari Oficial de la Comunitat Valenciana, al tauler d'edictes de la casa consistorial i en un diari no oficial d'àmplia difusió en la localitat. Durant este termini el projecte diligenciat del pla estarà depositat per a la seua consulta pública en l'Ajuntament, oficina tècnica municipal, carrer d'Avall, 39, de Xàbia.»  
  
Cosa que es publica per a general coneixement.  
  
Xàbia, 14 de maig de 2012.- L'alcalde: José Francisco Chulvi Español.
Diari Oficial de la Generalitat Valenciana


Sumari del DOGV 6683, del 02-01-2012 (2011/13689)

CORRECCIÓ d'errades de l'Orde 15/2011, de 26 de desembre, de la Conselleria de Governació, de convocatòria de subvencions destinades a la construcció i remodelació de les infraestructures de les societats musicals de la Comunitat Valenciana per a l'exercici 2012.
-----------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6683

Data del DOGV
:   02-01-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/13649


Data del document
:   02-01-2012

Organisme emissor
:   Conselleria de Governació

Tipus de document
:   Correcció d'errades

Correcció d'errades

 Descriptors 

:   * ajuda pública

CORRECCIÓ d'errades de l'Orde 15/2011, de 26 de desembre, de la Conselleria de Governació, de convocatòria de subvencions destinades a la construcció i remodelació de les infraestructures de les societats musicals de la Comunitat Valenciana per a l'exercici 2012. [2011/13279]
S'ha advertit una errada material en la publicació dels annexos II, III, IV i V, de la disposició esmentada (DOCV núm. 6682, de 30.12.2011), i es procedeix a reproduir-los correctament tot seguit.
Diari Oficial de la Generalitat Valenciana


Sumari del DOGV 6769, del 08-05-2012 (2012/4002)

Notificació de la sentència dictada en el juí ordinari número 817/2009.
-----------------------------------------------------------------------

### Dades del document

Número de DOGV
:   6769

Data del DOGV
:   08-05-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/4002


Organisme emissor
:   Jutjat Mercantil número 1 d'Alacant

Tipus de document
:   Edicte

Notificació de la sentència dictada en el juí ordinari número 817/2009. [2012/4002]  
Juí ordinari 000817/2009   
De: Aranda Fontaneros, SL.  
Procuradora: Eva Gutiérrez Robles.   
Contra: José Manuel Quesada Quesada.   
Procurador/a: -.  
En este procediment de juí ordinari número 817/2009, seguit a instàncies d'Aranda Fontaneros, SL, contra José Manuel Quesada Quesada, s'ha dictat la sentència que, literalment, diu així:   
«Estime la demanda presentada per Aranda Fontaneros, SL, contra José Manuel Quesada Quesada, i condemne el demandat al pagament a la part actora de la quantitat de 2.347,31 euros, més els interessos i costes que, si és el cas, es fixen en l'execució 1054/2009 del Jutjat de Primera Instància número 9 d'Alacant fins al límit de 704,19 euros.  
  
La quantitat líquida que es deu meritarà l'interés legal dels diners des de la presentació de la demanda, incrementats en dos punts des de la sentència.   
Les costes s'imposen al demandat.  
Notifiqueu esta resolució a les parts i al demandat rebel personalment de la manera prevista en l'article 161 de la Llei d'Enjudiciament Civil, i per mitjà d'edicte en el Diari Oficial de la Comunitat Valenciana o en el Butlletí Oficial de l'Estat, si es troba en parador desconegut, de conformitat amb el que disposa l'article 497 de la Llei d'Enjudiciament Civil, fent-los saber que contra esta sentència es pot interposar un recurs d'apel·lació en el termini de 20 dies davant d'este mateix Jutjat, de conformitat amb el que preveuen els articles 458 i següents de la Llei d'Enjudiciament Civil i del qual coneixerà l'Audiència Provincial d'Alacant.  
Per a l'apel·lació caldrà depositar prèviament la quantitat de 50 euros en el compte de depòsits i consignacions d'este Jutjat, obert en el grup Banesto, i consignat com a codi 02 i com a concepte "Pagament recurs d'apel·lació". Sense estos requisits no s'admetrà el recurs (articles 451 i 452 de la LEC i disposició addicional quinzena de la LOPJ afegida per la Llei 1/2009, de 3 de novembre).   
  
Esta és la meua sentència, que pronuncie, mane i firme».  
Publicitat. A l'anterior sentència es va donar la publicitat permesa per les lleis. En done fe.   
I atés que el demandat, José Manuel Quesada Quesada, es troba en parador ignorat, expedisc este edicte a fi que valga de notificació de forma deguda.   
  
Alacant, 21 de març de 2012.- La secretària judicial: Cristina Cifó González.
Diari Oficial de la Generalitat Valenciana


Sumari del DOGV 6760, del 24-04-2012 (2012/3931)

Notificació de la interposició d'un recurs contenciós administratiu en el procediment abreviat número 000041/2012 del Jutjat Contenciós Administratiu número 10 de València.
----------------------------------------------------------------------------------------------------------------------------------------------------------------------------

### Dades del document

Número de DOGV
:   6760

Data del DOGV
:   24-04-2012

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2012/3931


Data del document
:   12-04-2012

Organisme emissor
:   Conselleria de Sanitat

Tipus de document
:   Anunci

Notificació de la interposició d'un recurs contenciós administratiu en el procediment abreviat número 000041/2012 del Jutjat Contenciós Administratiu número 10 de València. [2012/3931]  
El director general de Recursos Humans de la Conselleria de Sanitat fa saber que Milagros Sánchez Sánchez ha interposat recurs contenciós administratiu procediment abreviat número 000041/2012, davant del Jutjat Contenciós Administratiu número 10 de València, contra la Resolució de 4 de novembre de 2011, del director territorial de Sanitat, per la qual es publiquen els llistats definitius d'inscrits en les llistes d'ocupació temporal d'institucions sanitàries de la Conselleria de Sanitat Edició 10.  
Per això, en compliment del que disposa l'article 49 de la Llei 29/1998, de 13 de juliol, Reguladora de la Jurisdicció Contenciosa Administrativa, es notifica a les possibles persones interessades que ha sigut remés a l'esmentada sala l'expedient administratiu impugnat, i se'ls emplaça en el termini de nou dies, a fi que puguen comparéixer en les referides actuacions, si ho estimen convenient.  
  
València, 12 d'abril de 2012.- El director general de Recursos Humans de la Conselleria de Sanitat: Javier Lázaro Lorente.
Diari Oficial de la Generalitat Valenciana


Sumari del DOGV 6761, del 25-04-2012 (2012/3734)

Informació pública del projecte de pla parcial modificatiu de la delimitació de la unitat d'execució del polígon industrial Galol i modificació del projecte d'urbanització.
----------------------------------------------------------------------------------------------------------------------------------------------------------------------------

### Dades del document

Número de DOGV
:   6761

Data del DOGV
:   25-04-2012

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2012/3734


Data del document
:   13-04-2012

Organisme emissor
:   Ajuntament de l'Olleria

Tipus de document
:   Anunci

Descriptors 

:   * Olleria, l'
    * pla d'urbanisme
    * administració local

Informació pública del projecte de pla parcial modificatiu de la delimitació de la unitat d'execució del polígon industrial Galol i modificació del projecte d'urbanització. [2012/3734]  
Presentat per la mercantil Galol, SA, a requeriment dels servicis tècnics municipals, el projecte de pla parcial modificatiu de la delimitació de la unitat d'execució del polígon industrial Galol i modificació del projecte d'urbanització, amb registre d'entrada nº 2131, de data 3 d'abril de 2012, complementant la seua proposta de programa presentada per a l'adjudicació del programa per al desenvolupament de l'actuació integrada que afecta la unitat d'execució Polígon Industrial Galol de L'Olleria, en desplegament del Pla General d'este municipi, que es tramita en este Ajuntament.   
De conformitat amb el que es disposa en l'article 90.2 de la Llei 16/2005, de 30 de desembre, Urbanística Valenciana, s'obri un període d'informació pública per termini d'un mes, mitjançant anunci al tauler d'anuncis de l'Ajuntament, en el Diari Oficial de la Comunitat Valenciana i en el diari Levante-EMV, durant el qual el projecte diligenciat de la modificació puntual del pla parcial es trobarà dipositat, per a la seua consulta pública, en este Ajuntament.  
Cosa que es fa pública per a general coneixement.  
  
L'Olleria, 13 d'abril de 2012.- L'alcalde: José Vidal Oltra.
Diari Oficial de la Generalitat Valenciana


Sumari del DOGV 6744, del 29-03-2012 (2012/2944)

RESOLUCIÓ de 21 de març de 2012, de la Universitat de València, per la qual nomena Jordi Redondo Sánchez catedràtic d'universitat, de l'àrea de coneixement Filologia Grega.
----------------------------------------------------------------------------------------------------------------------------------------------------------------------------

### Dades del document

Número de DOGV
:   6744

Data del DOGV
:   29-03-2012

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2012/2944


Data del document
:   21-03-2012

Organisme emissor
:   Universitat de València

Tipus de document
:   Resolució

Anàlisi jurídica

 Descriptors 

:   * funcionari

RESOLUCIÓ de 21 de març de 2012, de la Universitat de València, per la qual nomena Jordi Redondo Sánchez catedràtic d'universitat, de l'àrea de coneixement Filologia Grega. [2012/2944]  
D'acord amb la proposta formulada per la comissió encarregada de jutjar el concurs d'accés convocat per la Resolució de la Universitat de València de data 12 de desembre de 2011 (BOE 20 de desembre de 2011), per a la provisió de la plaça número 6241, de catedràtic d'universitat (concurs núm. 52/2011), i una vegada que el concursant proposat ha acreditat que posseeix tots els requisits establerts a la base novena de la convocatòria, aquest Rectorat, fent ús de les atribucions que li confereix l'article 65 de la Llei Orgànica 6/2001, de 21 de desembre, d'Universitats (BOE 24 de desembre), i altres disposicions que la despleguen, resol:  
Nomenar Jordi Redondo Sánchez catedràtic d'universitat, de l'àrea de coneixement Filologia Grega, adscrita al departament Filologia Clàssica.  
Contra aquesta resolució, que esgota la via administrativa, es podrà interposar un recurs potestatiu de reposició davant del rector de la Universitat de València, en el termini d'un mes des de la seua publicació en el Boletín Oficial del Estado, o interposar un recurs contenciós administratiu davant del Jutjat Contenciós Administratiu de València, en el termini de dos mesos des de la seua publicació en el Boletín Oficial del Estado.  
  
València, 21 de març de 2012.- El rector: Esteban Jesús Morcillo Sánchez.
Diari Oficial de la Generalitat Valenciana


Sumari del DOGV 6868, del 24-09-2012 (2012/8702)

Formalització del contracte número 2011/12/91. Servicis de funcionament i manteniment del Centre de Gestió i Seguretat Viària de la Generalitat (Cegesev).
----------------------------------------------------------------------------------------------------------------------------------------------------------

### Dades del document

Número de DOGV
:   6868

Data del DOGV
:   24-09-2012

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2012/8702


Data del document
:   14-09-2012

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Anàlisi jurídica

 Descriptors 

:   * contracte de serveis
    * adjudicació de contracte administratiu

Formalització del contracte número 2011/12/91. Servicis de funcionament i manteniment del Centre de Gestió i Seguretat Viària de la Generalitat (Cegesev). [2012/8702]  
1. Entitat adjudicadora  
a) Organisme: Generalitat Valenciana. Conselleria d'Infraestructures, Territori i Medi Ambient.  
b) Dependència que tramita l'expedient: Servici de Contractació i Assumptes Generals.  
c) Número de l'expedient: 2011/12/91.  
d) Adreça d'Internet del perfil del contractant: .  
2. Objecte del contracte  
a) Tipus: servici.  
b) Descripció: servicis de funcionament i manteniment del Cegesev.  
c) Lot: N.  
d) CPV: 75131000-3.  
e) Mitjà de publicació de l'anunci de licitació: Diari Oficial de la Comunitat Valenciana.  
f) Data de publicació de l'anunci de licitació: 26 de març de 2012.  
3. Tramitació i procediment  
a) Tramitació: ordinària.  
b) Procediment: obert.  
4. Valor estimat del contracte: 5.857.037,84.  
5. Pressupost base de licitació. Import net: 2.978.867,56 euros. Import total: 3.515.063,72 euros.  
6. Formalització del contracte  
a) Data d'adjudicació: 7 de juny de 2012.  
b) Data de formalització del contracte: 3 de juliol de 2012.  
c) Contractista: Electrónic Trafic, SA.  
d) Import d'adjudicació. Import net: 2.529.058,56 euros. Import total: 2.984.289,10 euros.  
e) Avantatges de l'oferta adjudicatària: d'acord amb els criteris d'adjudicació de la clàusula 5a del plec de clàusules administratives particulars.  
  
València, 14 de setembre de 2012.- La consellera d'Infraestructures, Territori i Medi Ambient: Isabel Bonig Trigueros.
Diari Oficial de la Generalitat Valenciana


Sumari del DOGV 6728, del 06-03-2012 (2012/2126)

Notificació d'arxiu d'autoritzacions sanitàries i inscripció en el Registre General Sanitari d'Empreses Alimentàries i Aliments. Expedient número VA-390/2010 i altres.
-----------------------------------------------------------------------------------------------------------------------------------------------------------------------

### Dades del document

Número de DOGV
:   6728

Data del DOGV
:   06-03-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/2126


Organisme emissor
:   Conselleria de Sanitat

Tipus de document
:   Anunci

Notificació d'arxiu d'autoritzacions sanitàries i inscripció en el Registre General Sanitari d'Empreses Alimentàries i Aliments. Expedient número VA-390/2010 i altres. [2012/2126]No s'han pogut notificar de manera personal i directa a les persones interessades les resolucions que tot seguit s'allisten d'arxiu de les autoritzacions sanitàries. En compliment del que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es publiquen ara.
Per a conèixer el contingut íntegre de la resolució ha de comparèixer en la Direcció General d'Investigació i Salut Pública de la Conselleria de Sanitat, situada en l'avinguda de Catalunya, 21 de València, en el termini de deu dies des de l'endemà de la publicació d'aquest edicte. Una vegada transcorregut aquest termini, la notificació es considera feta amb caràcter general.
València, 20 de gener de 2012.- El director general d'Investigació i Salut Pública: Manuel Escolano Puig.
«Vistos els expedients d'arxiu de les autoritzacions sanitàries i inscripció en el Registre General Sanitari d'Empreses Alimentàries i Aliments dels establiments que s'allisten en la taula adjunta i segon disposa el Reial Decret 191/2011, de 18 de febrer, i altres disposicions complementàries.
Com que esta Direcció General d'Investigació i Salut Pública té competència per a resoldre segon l'article 20 del Decret 111/2011, de 2 de setembre, del Consell de la Generalitat, que aprova el Reglament Orgànic i Funcional de la Generalitat de Sanitat, resolc l'arxiu de les autoritzacions sanitàries de funcionament i inscripció en el Registre General Sanitari d'Empreses Alimentàries i Aliments pels motius detallats.
Contra aquest acte es pot interposar un recurs d'alçada en el termini d'un mes comptador des de l'endemà de la publicació d'aquest edicte davant de la Secretaria Autonòmica de l'Agència Valenciana de Salut de la Conselleria de Sanitat, d'acord amb l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999.»